
Linnavara kasutusse andmine 

Korraldus kehtestatakse Kohaliku omavalitsuse korralduse seaduse §30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud "Linnavara kasutusse andmise korra" punktide 5.2, 5.2.2, 7.2, 7.2.3, 46, 46.4, 48, 49 alusel 

1. ASJAOLUD JA MENETLUSE KÄIK

Linnavara- ja Majandusametile laekus taotlus Narva Muuseumi juhtkonnalt, palvega sõlmida Narva Tenniseklubi Fortuna MTÜ-ga (registrikood 80050578) tasuta kasutamise leping tenniseväljaku kasutamiseks asukohaga Narva Lossiaias Malmi tänaval klubi liikmete treeningute läbiviimiseks tähtajaga viieks aastaks. 


Väljaku üldpind 
           1 600 m2 


Arvestuslik üüritasu 
            8 448,00 krooni kuus ilma km-ta

Ülalmainitud väljak oli ehitatud klubi liikmete jõududega ja nende vahenditest. Tenniseväljakul pidevalt viiakse läbi linna-, maakonna- ja riigivõistluseid, mille ettevalmistamises võtavad osa vahetult Narva tenniseklubi liikmed. Tenniseväljakud hoitakse ja tehakse korda igal aastal klubi liikmete kulul.

Narva Muuseumi direktori taotlust arutati Narva Linnavalitsuse linnavarakomisjoni istungil 08.04.2009.a. (protokoll nr 4) ja otsustati: 

1. Nõustuda Narva Muuseumi ettepanekuga tenniseväljaku tasuta kasutusse andmiseks tähtajaga viieks aastaks Narva Tenniseklubi Fortuna MTÜ asukohaga Narva Lossiaias Malmi tänaval klubi liikmete treeningute läbiviimiseks. 

2. Narva Muuseumil esitada antud otsus Narva Linnavalitsuse korralduse vastuvõtmiseks. 

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 "Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele"; 

Vastavalt "Linnavara kasutusse andmise korra" punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks.”

Vastavalt "Linnavara kasutusse andmise korra" punktidele 7.2.6, 46, 46.4 Linnavalitsuse otsuse alusel võib linnavara kasutusse anda tähtajaga kuni 5 aastat või tähtajatult ja avalikku enampakkumist või eelläbirääkimistega pakkumist korraldamata muudel linna huvidest tulenevatel juhtudel.

Korra punkti 48 kohaselt kasutusleping sõlmitakse punkti 5 kohaselt tüüpformi alusel 2 nädala jooksul lepingu sõlmimise aluseks oleva haldusakti vastuvõtmisest, kasutusse andmiseks kehtestatud lisatingimusi arvesse võttes. Lepingu projekt kooskõlastatakse Narva Linnavalitsuse Linnavara- ja Majandusametiga.

Vastavalt Korra punktile 49 linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS 

3.1.    Anda Narva Tenniseklubi Fortuna MTÜ-le (registrikood 80050578) avalikku enampakkumist korraldamata viieks (5) aastaks tasuta kasutusse Narva Lossiaias Malmi tänaval asuv tenniseväljak.

3.2.    Narva Muuseumil (registrikood 75009131) sõlmida Narva Tenniseklubi Fortuna MTÜ-ga käesoleva korralduse punktis 1 nimetatud tasuta üürileping, kooskõlastades lepingu projekt Narva Linnavalitsuse Linnavara- ja Majandusametiga.

4. RAKENDUSSÄTTED

4.1. Narva Linnakantseleil teha korraldus teatavaks Linnavara- ja Majandusametile ning Narva Muuseumile.

4.2. Korraldus jõustub seadusega sätestatud korras.

4.3. Käesoleva korralduse peale võib esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

